
Për transferimin e Teatrit  Kombëtar dhe të Galerisë Kombëtare të Arteve në mjediset e Qendrës Ndërkombëtare të Kulturës “Pjetër Arbnori”

Në mbështetje të nenit të nenit 100 të Kushtetutës dhe të neneve 10 e 15, shkronja “c” të ligjit nr.8743, datë 22.2.2001 “Për pronat e paluajtshme, të shtetit”, me propozimin e Ministrit të Turizmit, Kulturës, Rinisë dhe Sporteve Këshilli i Ministrave

Vendosi:

1. Transferimin e Teatrit Kombëtar dhe të Galerisë Kombëtare të Arteve në Qendrën Ndërkombëtare të Kulturës “Pjetër Arbnori”.
2. Brenda 3 muajve nga hyrja në fuqi e këtij vendimi, Ministria e Turizmit, Kulturës, Rinisë dhe Sporteve të bëjë lirimin e mjediseve dhe sipërfaqeve funksionale të Qendrës Ndërkombëtare të Kulturës nga aktivitetet private e të përgatisë rikonstruksionin e qendrës në funksion të destinacionit të ri publik.
3. Ngarkohet Ministri i Turizmit, Kulturës, Rinisë dhe Sporteve për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

